Document ID: 32004D0513

NEUVOSTON PÄÄTÖS,
tehty 2 päivänä kesäkuuta 2004,
Maailman terveysjärjestön (WHO) tupakoinnin torjuntaa koskevan puitesopimuksen tekemisestä
(2004/513/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 95, 133 ja 152 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Komissio on käynyt yhteisön puolesta neuvotteluja Maailman terveysjärjestössä (WHO) tupakoinnin torjuntaa koskevasta puitesopimuksesta.
(2)
Tämä sopimus allekirjoitettiin Euroopan yhteisön puolesta 16 päivänä kesäkuuta 2003 sillä edellytyksellä, että sopimus mahdollisesti myöhemmin tehdään, 2 päivänä kesäkuuta 2003 tehdyn neuvoston päätöksen mukaisesti.
(3)
Olisi hyväksyttävä tämä sopimus.
(4)
Sekä yhteisöllä että sen jäsenvaltioilla on toimivalta sopimuksen piiriin kuuluvilla aloilla. Tämän vuoksi on suotavaa, että sekä yhteisöstä että sen jäsenvaltioista tulee sopimuspuolia samanaikaisesti, jotta ne voivat yhdessä täyttää sopimuksessa määrätyt velvoitteet sekä käyttää yhdessä sopimuksen mukaisia oikeuksia jaettuun toimivaltaan kuuluvissa asioissa sopimuksen yhdenmukaisen soveltamisen varmistamiseksi,
ON PÄÄTTÄNYT SEURAAVAA:
1 artikla
Hyväksytään yhteisön puolesta Maailman terveysjärjestön (WHO) tupakoinnin torjuntaa koskeva puitesopimus.
Sopimuksen teksti on tämän päätöksen liitteessä I.
2 artikla
Neuvoston puheenjohtaja oikeutetaan nimeämään henkilö, jolla on valtuudet tallettaa Euroopan yhteisön puolesta sopimuksen 35 artiklassa mainittu hyväksymisasiakirja, jolla ilmaistaan yhteisön suostumus sitoutua sopimukseen, ja antaa tämän päätöksen liitteessä II oleva julistus sekä tämän päätöksen liitteessä III oleva tulkintaa koskeva lausuma.
Tehty Luxemburgissa 2 päivänä kesäkuuta 2004.

Labels: 0
13
5